Document ID: 31993R2565

KOMISSION ASETUS (ETY) N:o 2565/93,
annettu 17 päivänä syyskuuta 1993,
vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 891/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on muutettuna komission asetuksella (ETY) N:o 2193/93(2), ja erityisesti sen 9 artiklan 2 kohdan ja sen 13 artiklan 6 kohdan,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(3), sellaisena kuin se on viimeksi muutettuna asetuksella (ETY) N:o 1544/93(4), ja erityisesti sen 10 artiklan 2 kohdan ja sen 17 artiklan 5 kohdan,
sekä katsoo, että
komission asetuksen (ETY) N:o 891/89(5) mukaisesti, sellaisena kuin se on viimeksi muutettuna asetuksella (ETY) N:o 3570/92(6), huomioon ottaen kilpailutilanne maailmanmarkkinolla, jos tavanomaista pidempää voimassaoloaikaa vaativaa sopimusta ollaan tekemässä, annetaan asianomaisen pyynnöstä tärkeimmille tuotteille vientitodistuksia, joilla on erityinen voimassaoloaika erityisesti sillä edellytyksellä, että toimitussopimus esitetään toimivaltaiselle elimelle; saadun kokemuksen perusteella olisi säädettävä lisäedellytyksiä tämän säännöksen moitteettoman soveltamisen varmistamiseksi,
talousarvioiden asettamista rajoitteista, yhteisön sisämarkkinoiden tilanteesta tai maailmanmarkkinoiden tilanteesta johtuen voi olla aiheellista rajoittaa sellaisten vientitodistusten antamista, joilla on erityinen voimassaoloaika; kyseisten todistusten antamisen hallinnoimiseksi olisi säädettävä, että pitkäkestoista vientitodistusta koskevaan hakemukseen on liitettävä tuontimaan ilmoitus, jossa todetaan, että haettua todistusta vastaavalle määrälle ja toimitusajalle ollaan parhaillaan tekemässä toimitussopimusta, ja tarvittaessa sen edellytyksenä on todistuksen antaminen; olisi myös säädettävä, että nämä todistukset annetaan ainoastaan toimivaltaisen elimen, jolle hakemukset on jätetty, tekemän tutkimuksen jälkeen, jossa on otettu huomioon suunnitellun viennin taloudelliset näkökohdat, ja sillä edellytyksellä, että samojen osapuolten lopullinen sopimus esitetään asetetussa määräajassa,
saadun kokemuksen perusteella on ilmeistä, että vientisopimuksiin, joissa määräpaikkana ovat Afrikan, Karibian ja Tyynemeren maat (AKT), tehdään usein muutoksia määrämaan taholta; tämän vaaran vähentämiseksi on sallittava, että sopimukset pannaan osittain täytäntöön viemällä johonkin toiseen määräpaikkaan, edellyttäen, että määräpaikka kuuluu samaan maaryhmään, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 891/89 11 artikla seuraavasti.
1) Korvataan 1 kohta seuraavasti:
"1 Erityistapauksissa vehnän, durumvehnän, rukiin, ohran, maissin, riisin, hienon vehnä- ja ruisjauhon, durumvehnän rouheiden ja karkeiden jauhojen sekä CN-koodiin 2309 kuuluvien tuotteiden, joiden maitotuotepitoisuus on alle 50 painoprosenttia, lukuun ottamatta CN-koodeja 2309 10 70, 2309 10 90, 2309 90 10, 2309 90 70, 2309 90 91 ja 2309 90 99, vientitodistuksen voimassaoloaika voi olla 9 artiklan 1 kohdassa tarkoitettua aikaa pidempi, jos asianomainen on tekemässä pidempää voimassaoloaikaa vaativaa sopimusta. Tätä varten asianomaisen on esitettävä toimivaltaiselle elimelle kirjallinen todiste viralliselta elimeltä tai yritykseltä, jonka toimipaikka on viennin kohteena olevassa maassa. Tässä kirjallisessa todisteessa on oltava kyseisen tavaran suunnitellun määrän ja laadun lisäksi toimitusaika ja siihen liittyvät hintaehdot. Jäsenvaltion on toimitettava välittömästi komissiolle tiedoksi jäljennös tästä todisteesta."
2) Korvataan 2 kohdan toinen ja kolmas alakohta seuraavasti:
"Viennissä, jonka määräpaikkana on AKT-valtio tai useammat valtiot jostakin liitteessä III määritellystä AKT-valtioiden ryhmästä, jotka ovat allekirjoittaneet Lomén sopimuksen, ensimmäisessä alakohdassa säädetty vähimmäismäärä vähennetään:
- 20 000 tonniin vehnän, durumvehnän, rukiin, ohran, maissin ja hienon vehnä- ja ruisjauhon osalta sekä CN-koodiin 2309 kuuluvien tuotteiden osalta, joiden maitotuotepitoisuus on alle 50 painoprosenttia, lukuun ottamatta CN-koodeja 2309 10 70, 2309 10 90, 2309 90 10, 2309 90 70, 2309 90 91 ja 2309 90 99, ja
- 5 000 tonniin durumvehnän rouheiden ja karkeiden jauhojen sekä riisin osalta.
Hakemuksissa, jotka koskevat useita valtioita yhden AKT-valtioiden ryhmän sisällä, on tarkennettava kunkin määräpaikaksi suunnitellun valtion nimi."
3) Korvataan 3 kohta seuraavasti:
"3 Jäsenvaltion, jonka alainen hakemuksen vastaanottanut toimivaltainen elin on, on tutkittava hakemukset ottaen huomioon erityisesti suunnitellun viennin määrän ja taloudelliset näkökohdat sekä viennin toteuttamisen käytännölliset mahdollisuudet; jos hakemus voidaan hyväksyä, jäsenvaltion on saatettava asia komission käsiteltäväksi, joka päättää asiasta neuvoston asetuksen (ETY) N:o 1766/92(*) 23 artiklassa tai asetuksen (ETY) N:o 1418/76 26 artiklassa säädettyä menettelyä noudattaen. Jos komissio hyväksyy hakemuksen, se vahvistaa erityisesti määräajan, jossa asianomaisen on esitettävä sopimus toimivaltaiselle elimelle. Toimielin toimittaa päätöksen tiedoksi asianomaiselle.
(*) EYVL N:o L 181, 1.7.1992, s. 21."
4) Korvataan 4 kohdan ensimmäisen alakohdan viimeinen virke seuraavasti:
"Määräpaikkana oleva valtio tai valtiot, jotka kuuluvat samaan ryhmään, on merkittävä ruutuun 7, ja todistus velvoittaa viemään siihen valtioon tai niihin valtioihin, joiden osalta hakemus on tehty. Taloudellinen toimija voi kuitenkin määrän osalta, joka on enintään 10 prosenttia todistukseen merkityistä määristä, panna sopimuksensa täytäntöön toimittamalla toiseen määräpaikkaan sillä edellytyksellä, että kyseinen paikka kuuluu samaan liitteessä III tarkoitettuun maaryhmään."
2 artikla
Lisätään tämän asetuksen liite asetuksen (ETY) N:o 891/89 liitteeksi III.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä syyskuuta 1993.

Labels: 3
17
18